
REPUBLIKA HRVATSKA
DJEČJI VRTIĆ TOČKICA
TRNOVEC								
UPRAVNO VIJEĆE							

KLASA: 112-01/26-01/11
URBROJ: 2186-29-1-05-26-93
Trnovec, 28. kolovoz 2026.

Na temelju članka 26. st. 7. Zakona o predškolskom odgoju i obrazovanju  („Narodne novine“ broj 10/97,107/07 i 94/13., 98/19., 57/22, 101/23, 145/23, 145/24, 146/25 i 22/26) i članka 38. Statuta Dječjeg vrtića Točkica Trnovec (KLASA: 007-01/26-01/01  URBROJ: 2186-29-01-05-26-8  od 13. srpnja 2026. godine) na 5. sjednici održanoj dana 28. kolovoza 2026. godine, na prijedlog ravnateljice Dječjeg vrtića, Upravno vijeće Dječjeg vrtića Točkica Trnovec donosi  

O D L U K U 
o djelomičnom stavljanju izvan snage Odluke o izboru kandidata za zasnivanje radnog odnosa odgojitelja na neodređeno puno radno vrijeme u Dječjem vrtiću Točkica Trnovec i 
potvrđivanju izbora novog kandidata

I.
Stavlja se izvan snage Odluka o izboru kandidata za zasnivanje radnog odnosa odgojitelja na neodređeno puno radno vrijeme u Dječjem vrtiću Točkica Trnovec Upravnog vijeća Dječjeg vrtića Točkica KLASA: 112-01/26-01/11  URBROJ: 2186-29-1-05-26-90 od 01. kolovoza 2026. godine, isključivo u dijelu koji se odnosi na izbor kandidatkinja:
· Ivane Plečko i
· Ivane Žimbrek
iz razloga što su imenovane pisanim putem odustale od zaposlenja prije sklapanja ugovora o radu.
U preostalom dijelu navedena Odluka o izboru kandidata ostaje neizmijenjena i na snazi. 
II.
Za obavljanje poslova radnog mjesta odgojitelja u Dječjem vrtiću Točkica Trnovec izabire se i potvrđuje slijedeća kandidatkinja sa Rang liste kandidata KLASA: 112-01/26-01/11  2186-29-1-01-26-88 od 31. srpnja 2026. godine Povjerenstva za provedbu natječaja, pod rednim brojem 21. JELENA BAHUNEK KOSEC.

III.
Potvrđuje se ugovor o radu sklopljen između Dječjeg vrtića Točkica i kandidatkinje iz točke II. ove Odluke, s početkom rada dana 25. kolovoza 2026. godine.

IV.
Utvrđuje se da za preostalo upražnjeno radno mjesto odgojitelja po javnom natječaju za obavljanje poslova odgojitelja u Dječjem vrtiću Točkica Trnovec, na neodređeno puno radno vrijeme – 20 izvršitelja, objavljenog na stranicama Hrvatskog zavoda za zapošljavanje 13. srpnja 2026. godine i na mrežnim stranicama Općine Trnovec Bartolovečki, nije izvršen izbor, s obzirom na to da je slijedeća kandidatkinja sa Rang liste (pod rednim brojem 22.) odustala od zasnivanja radnog odnosa dok je za posljednju kandidatkinju (pod rednim brojem 23.) sa utvrđene Rang liste naknadnom provjerom dokumentacije utvrđeno da imenovana ne ispunjava zakonske i natječajne uvjete.

V.

                Zadužuje se ravnateljica Dječjeg vrtića Točkica da u najkraćem mogućem roku ponovno raspiše natječaj za popunjavanje upražnjenog radnog mjesta odgojitelja.

VI.
Ova Odluka stupa na snagu danom donošenja, a pravne učinke proizvodi od dana sklapanja ugovora o radu iz točke III. ove Odluke i objavit će se na mrežnim stranicama Općine Trnovec Bartolovečki.

Obrazloženje

Upravno vijeće Dječjeg vrtića Točkica je dana 01. kolovoza donijelo Odluku o izboru kandidata za zasnivanje radnog odnosa odgojitelja na neodređeno puno radno vrijeme u Dječjem vrtiću Točkica Trnovec KLASA: 112-01/26-01/11  URBROJ: 2186-29-1-05-26-90, a temeljem provedenog javnog natječaja za obavljanje poslova odgojitelja u Dječjem vrtiću Točkica Trnovec, na neodređeno puno radno vrijeme – 20 izvršitelja, objavljenog na stranicama Hrvatskog zavoda za zapošljavanje 13. srpnja 2026. godine i na mrežnim stranicama Općine Trnovec Bartolovečki. 
Nakon donošenja Odluke o izboru, a prije sklapanja ugovora o radu, kandidatkinje Ivana Plečko i Ivana Žimbrek pismeno su obavijestile Dječji vrtić Točkica da odustaju od zaposlenja. 
Zbog hitnosti popunjavanja radnog mjesta i osiguravanja nesmetanog odgojno-obrazovnog procesa, zakonskog pedagoškog standarda te provođenja svih pripremnih aktivnosti kod upisa i dolazaka djece u dječji vrtić, pozvane su slijedeće kandidatkinje sa Rang liste i to: Jelena Bahunek Kosec (21.) i Valentina Petrić (22.). 
Budući da je kandidatkinja Jelena Bahunek Kosec prihvatila zaposlenje, Dječji vrtić je sa njom sklopio ugovor o radu dana 24. kolovoza 2026. godine, s početkom rada dana 25. kolovoza 2026. godine, radi žurnog stupanja na rad.  
Kandidatkinja Valentina Petrić je pismeno obavijestila Dječji vrtić da odustaje od zaposlenja.
Upravno vijeće je na sjednici razmotrilo natječajnu dokumentaciju za nove kandidatkinje, utvrdilo da u potpunosti ispunjavaju sve zakonske uvjete te je djelomično stavilo izvan snage raniju odluku u dijelu kandidatkinja koje su odustale, te potvrdilo izbor i sklopljeni ugovor za novu kandidatkinju s učinkom od dana sklapanja ugovora.
Nadalje, posljednja na utvrđenoj Rang listi bila je Tena Bunić (23.) ali ista nije mogla biti pozvana na sklapanje ugovora o radu jer je naknadnom provjerom dokumentacije utvrđeno da ne ispunjava zakonske i natječajne uvjete jer nema završen studij odgovarajuće vrste za rad na radnome mjestu odgojitelja propisano člankom 24. stavkom 3. Zakona o predškolskom odgoju i obrazovanju  („Narodne novine“ broj 10/97,107/07 i 94/13., 98/19., 57/22, 101/23, 145/23, 145/24, 146/25 i 22/26).
Budući da na utvrđenoj Rang listi kandidata koji ispunjavaju uvjete natječaja više nema preostalih kandidata koji bi se mogli izabrati, to je radno mjesto ostalo nepopunjeno.
Radi osiguravanja kontinuiteta odgojno-obrazovnog rada i poštivanja zakonskih standarda, potrebno je pokrenuti novi postupak i ponovno raspisati natječaj za navedeno radno mjesto, slijedom čega je odlučeno kao u izreci ove Odluke.
Slijedom navedenog odlučeno je kao u izreci ove Odluke.

						PREDSJEDNICA UPRAVNOG VIJEĆA
							 Nina Matulić Benc, mag.oec.


DOSTAVITI:                                                                                                     
1. Kandidatima na natječaju – putem mrežne stranice                                                                     
2. Pismohrana

